Ipaje rupi ndaje ha'e ndaipóri voi ñuatĩoikutúva terãvícho oisu'úva chupe. Ndojekuaái ni ipypore umi oikoha rupi. Katu ndaje sapy'ánte ojehechauka oñembo'abogádova hesépe. Ha la ha'e'ỹva ndaikatúi jahecha, jahekaveramo jepe chupe ka'aguy rehe. Jaikokuévo umi rupi sapy'ánte jahasa yvyra ñeno guy rupi hamba'e, ha jahecha osaingopa hese guembepi, ysypo'i, yva aju hamba'e. Upéva Ka'a Jarýi hína. Péicharamo ha'e oñembyao iñakãraguépe ha oguapy jeko omañana ñanderehe hína. Hakatu ñandénte ndaikatúi jahecha chupe mba'eichaitépa iporãupéicha jave hína.